Downloaded from YTS.MX
Official YIFY movies site: YTS.MX
SJEVERNA OBALA, OAHU, HAVAJI 2007.
Želim reći da sam prvo morala naučiti kako da preživim.
Kako da budem u moru s njima.
Da morski pas krene na njih, većina ljudi bi izletjela iz mora.
Kvačice na leđa.
Ja sam ostala u moru, i nakon što se morski pas zaletio prema meni,
i mogla promatrati prirodno ponašanje.
Tada sam počela učiti
jezik morskih pasa.
Svi znaju tko je Ocean Ramsey.
-Ocean Ramsey. -Ocean Ramsey.
Ocean Ramsey.
Neustrašiva. Smiona.
Vijesti o njoj obilaze svijet.
-Zove se Ocean? -Da, Ocean.
Ali nitko ne zna njezinu priču.
Želim istraživati.
Želim pomicati granice.
Kao da sam stvorena za ovo.
Emocije i povezanost koje osjećam…
Nevjerojatne su.
Zbog ovoga živim.
Nisam luda.
Itekako sam svjesna što mogu učiniti.
Ali morski psi su moj poziv.
Ovo je rušenje barijera. Nešto bi moglo poći po zlu.
Vjeruje se da je ovo najveća zabilježena velika bijela psina na svijetu.
Ona uđe u more i postavi pitanje:
„Zašto bih se bojala?”
ŠAPTAČICA MORSKIM PSIMA
ZABRANJENO PLIVANJE JAKA STRUJA - OPASNI VALOVI
Odrasla sam na Havajima
i to je oblikovalo moju osobnost.
Promatrala sam ocean i boje
i osjećala snagu valova.
Zapravo sam bila sramežljivo dijete.
Vrlo tiho.
Više me privlačila interakcija sa životinjama u prirodi,
nego druženje s drugim ljudima, iskreno.
Bila sam divlje dijete.
Kad sam u prirodi…
osjećam povezanost s nečim što je više i veće od mene.
Kad sam prvi put uživo vidjela morskog psa,
imala sam sedam ili osam godina.
Bio je točno ispod mene.
U tom trenutku sam imala izbor.
Da krenem za njim
ili bih se trebala bojati?
Malo sam plivala za njim.
To je sjajno iskustvo. Kao i ta prirodna opčinjenost.
Ta opčinjenost nikada nije nestala.
Uz njih se osjećam najživlje.
Nije riječ o adrenalinu, nego o osjećaju povezanosti.
Tu sam najviše svoja.
Prema morskim psima osjećam magnetsku privlačnost.
Mislim da je to smisao mog života.
Moja svrha i cilj.
Strast prema fotografiji razvila se kroz surfanje.
U ranijim fazama života mislio sam da ću postati fotograf za surfere.
Nažalost, usput sam shvatio da ću se, želim li uspjeti u tom području,
morati odreći najboljih dana za surfanje
da bih zaradio fotografiranjem.
A to nisam predvidio.
Kao surfer koji je odrastao na Havajima smrtno sam se bojao morskih pasa.
Imao sam sedam ili osam godina.
Bilo je puno napada morskih pasa.
Slijedi, najnoviji napad morskog psa na Oahuu.
Morski pas je došao odozdo.
Napao ga je dvaput, dohvatio ruku.
Ne osjećaš se ugodno dok surfaš.
Strah je zahvatio cijelu zajednicu i prožeo moje djetinjstvo.
Pod pritiskom turističkog sektora
Havaji su organizirali skupinu za prevenciju napada morskih pasa.
Donijeli su kontroveznu odluku o ubijanju morskih pasa.
Mislio sam da je morski pas dobar samo ako je mrtav.
Bio sam u luci Hale'iwa.
Tigrasti morski psi su ležali na dokovima.
Bilo ih je 20 ili 30. Bodrili smo ribare.
Bio sam uplašeni klinac.
Nisam znao drugačije.
Tužno je što sam bio takav
sve dok nisam ronio s morskim psom i bilo je suprotno od mojih očekivanja.
Prijatelj i ja smo počeli organizirati ronilačke izlete…
i podučavati ljude o morskim psima.
Sudjelovali smo u pokretanju ovdašnjeg turizma s kavezima.
Tada je to bilo zaista teško
jer je zajednica još bila prožeta strahom.
Prijatelji nisu razgovarali sa mnom jer volim morske pse.
Govorili su da dovodim čudovišta u naš grad.
Govorio sam da nisu čudovišta i da su ovdje duže od nas.
Da moramo naučiti živjeti s njima.
Zapravo je to…
U tim sam uvjetima upoznao Ocean.
Upoznao sam je 2006. godine.
Bila je učiteljica ronjenja. Ja sam bio kapetan broda za promatranje morskih pasa.
Prvi dan je svima rekla da, ako želimo dobiti potvrdu,
moramo s njom posjetiti morske pse u divljini.
Htjela je da saznamo kakvi su zapravo.
Odmah sam pomislio da je sjajna.
Kad smo se upoznali, upravo sam prekidala dvogodišnju vezu.
Stvarno sam htjela biti sama.
Mislio sam da joj se ne sviđam, da je tiha jer ne želi razgovarati sa mnom.
Moram se koncentrirati na morske pse.
Morski psi su moj poziv.
Na Havajima postoji više od 30 vrsta morskih pasa.
Većina naprosto ode.
No tigrasti morski psi su drugačiji.
Imaju tamnija leđa s prekrasnim prugama.
Najveći primjerci dugi su oko 5,5 metara.
Vrlo su znatiželjni, razvijenih kognitivnih vještina i budni.
Mogu pojesti gotovo bilo što.
Mogu progristi kornjačin oklop i kosti.
Tijelo šezdesetogodišnjakinje…
Nije ni vidjela morskog psa.
Na kratke pruge mogu postići nevjerojatnu brzinu.
Tigrasti morski pas!
Ljudi ih se jako boje.
Taj strah proizlazi iz nedostatka razumijevanja.
Morski psi postoje najmanje 400 milijuna godina.
Sylvia je jedna od najvećih čuvarica oceana.
Zahvaljujući predanosti postala je kraljica podmorja.
Zovu je Njezino Dubinstvo.
Ne možemo snimati pod vodom?
OCEANOGRAFKINJA
Oni su ključni za funkcioniranje oceana.
Ja sam Kim Holland, profesor na Havajskom institutu za biologiju mora.
Prije 40 godina sam osnovao skupinu za istraživanje morskih pasa.
MORSKI BIOLOG
Morski psi su se razvili u vrhunske grabežljivce.
Ako uklonite morske pse,
izazvat ćete domino efekt u cijelom hranidbenom lancu.
Ocean nam je potreban, zdrav i živ.
Svi dijelovi moraju funkcionirati
kao što su funkcionirali davno prije pojave ljudi.
Narušimo li taj ekosustav, čak i ako ne znamo točno kako, to nije dobro.
ISTRAŽIVAČ MORSKIH PASA
Neznanje je jedan od najvećih neprijatelja morskih pasa.
Ljudi čuju dio priče.
Nema protuteže.
Ne razumijemo kako žive.
Ne razumijemo kroz što svakodnevno prolaze. To bi promijenilo priču.
Juan mi je pažnju privukao načinom na koji je govorio o morskim psima.
Čula sam strast koju osjeća prema njima.
Nikad prije nisam srela osobu
koja govori takve stvari.
Osvojio je moje srce.
Spreman sam.
I onda smo počeli zajedno roniti baš svaki dan.
Ona je poput prekrasne divlje životinje…
koja se trudi živjeti kao čovjek.
Moraš držati korak s njom.
S Juanom je bilo sjajno. Mogli smo zajedno roniti svaki dan.
Mislim da je on bio jednako opsjednut.
Tada je govorila da želi vidjeti morske pse.
Stalno.
To se pretvorilo u neku vrstu opsesije.
Ovdje, na Havajima, ljudima su najveća briga tigrasti morski psi.
Zato što su tako moćni i tako brzo mogu oduzeti život.
Mislim da ljudi nisu svjesni
koliko smo vremena uložili u otkrivanje područja
na kojima ćemo ih sigurno vidjeti.
Doslovno tisuće zarona.
U sva godišnja doba.
Unošenje svakog morskog psa u GPS.
Vrstu.
Broj jedinki.
Kad smo počeli viđati sve više morskih pasa…
pronašli smo gotovo savršenu lokaciju.
Morski psi se ondje vjerojatno okupljaju zbog snažnih konvergentnih struja.
Struja na tom mjestu zaokreće
zbog konfiguracije oceanskog dna,
kao i konfiguracije kopna.
SJEVERNA OBALA, OAHU, HAVAJI 2007.
Ljudi su mislili da je kavez potreban zato što su morski psi opasni.
Ali promjene donose oni koji pokušaju nešto drugačije.
Želim svijetu dokazati da oni nisu čudovišta. To je moj cilj.
Iskreno,
bio sam nervozan, iako to nisam pokazivao.
U nekim trenutcima sam se osjećao nelagodno.
Ocean je definitivno alfa u našoj vezi.
I to mi nimalo ne smeta.
Ona je bila predvodnica.
Ja sam samo snimao.
Imaju deblju kožu, oštrije zube i plivaju brže od mene.
Kako da me ne iznenade?
Sve se događa tako brzo.
U tom sam se trenu našla pred ustima morskog psa.
U glavi mi je bilo samo da moram preživjeti.
Dobro, gurnut ću ga prema dolje.
Iako je djelovalo kao da nema kontrolu, zapravo je uvijek kontrolirala situaciju.
Što sam duže bila dolje,
prema meni su se više odnosili kao da sam jedna od njih.
No svakih par minuta sam morala udahnuti.
Odlučila sam povećati kapacitet pluća
da bih dulje mogla biti s njima.
Ronjenje na dah je puno bolje kad se družiš s morskim psima.
Puno si sličniji morskoj životinji i okretniji si.
Uvijek sam imala dar za ronjenje na dah.
Ali htjela sam biti bolja.
Kad se pojavi nagon za disanjem i pomisliš da moraš udahnuti,
možeš trenirati misli govoreći si da tvoje tijelo može izdržati duže.
To je promijenilo i način na koji moj mozak doživljava bol.
Stalno sam se gurala dalje.
A to dugujem morskim psima.
Sada mogu držati dah više od šest i pol minuta.
Tada sam mogla promatrati njihovu interakciju.
I tada sam vidjela njihov jezik i komunikaciju.
U mladosti sam nešto pročitala.
Netko je proučavao pčele u košnici…
i otkrio da komuniciraju nekom vrstom plesa.
Mislim da je to bila neka vrsta poveznice.
Morski psi ne plivaju nasumično.
Puno je obrazaca.
Tu su obrasci društvene hijerarhije.
Praćenje ili vučenje.
Presretanje ili blokiranje.
Meni je najočitije bilo usporedno plivanje.
Dva morska psa, bok uz bok.
Odmjeravaju se.
Uglavnom će veći morski pas zauzeti viši položaj.
Ponekad vidim i da se okrenu prema jedinki koja se s njima odmjerava.
Kao da joj žele reći da to ne čini.
Spuštanje prsnih peraja.
To je znak prijetnje.
Shvatila sam da se nervoza ili stres,
bilo kakve emocije, odražavaju na tijelu.
U sitnim pokretima mišića.
Morski psi su toliko razvijeni da to primjećuju.
Kao da ti čitaju misli.
Ako u mislima vrlo jasno formiraš namjere,
to će se odraziti na tvoje mišiće i tijelo.
Tako ćeš svijet promatrati kao morski pas.
Taj korak mi je otvorio oči.
Tek sam poslije
počela raspoznavati određene jedinke.
Još nisam znala da je to Nikki.
Još nije bilo imena, ali prepoznavala sam je.
Sjećala sam se njezinih ožiljaka.
„Sjećaš li me se?
Jesi li to ti?”
Kao da mašeš prijatelju. „Hej!”
Morski psi imaju membranu nictitans, koja je zapravo kapak.
Ne spušta se, nego podiže.
Koriste je za zaštitu.
Obožavam gledati kako se bore.
Dok se približavaju, žele imati otvorene oči.
Žele gledati.
Nikki bi prišla, otvorila oči
i pogledala me.
„Vidim te.” Kužiš?
Kad je oko otvoreno, to je znak povjerenja.
Što ako ispružim ruku?
Prilagodit ću se svemu što mi ponudi.
A Nikki je odgovorila.
Tu se događa nešto što ne znam objasniti.
One komuniciraju.
Taj trenutak kontakta govori svašta.
Osjetilni sustav morskih pasa čita električni naboj živih organizama.
Ona doslovno osjeća tko sam,
na razini na kojoj mi ne osjećamo svijet.
Ne može se sve kvantificirati.
Ali to ne znači da se ne događa.
U tom sam trenutku snimao puno sjajnih slika
i pokušavao se probiti
i prenijeti poruku.
SVIH 11 KOMENTARA
#ČUDOVIŠTE
Ali svi su stalno spominjali čudovišta.
Moramo promijeniti ton i način na koji vidimo morske pse.
Promijeniti percepciju.
Kad bi Ocean bila na fotkama,
to je bila ključna komponenta. „Zašto je ne pojedu?”
KAKO USPIJEVA?
Tada sam shvatio da je ljudska komponenta interakcije s morskim psima ključna.
Ljudi se s njom mogu povezati i drugačije doživjeti morske pse.
HVALA TI NA SVEMU
Ajme, možda nisu kao u Raljama.
Tada sam počeo snimati skoro sve interakcije.
To sam morao raditi baš svaki dan.
Kad se tako izložite,
izlažete se i kritikama.
Sve to s Ocean Ramsey me jako uznemirava.
Na Havajima se ničemu ne namećemo.
Dopuštamo da nam samo priđe.
Ozloglašena je.
Svi u ovom poslu znaju tko je i što radi.
Sve za Instagram i fotku.
Kad ljudi to vide, žele sudjelovati, privlači ih.
Ja to ne bih preporučio.
Ali i tako nas ne slušaju. Mi smo tu da skupljamo komade.
Kad to radite pred masama i ljudi vas vide,
šaljete krivu poruku.
Svi pomisle da to mogu.
Ako se morski pas poveže s vama, to je druga priča.
Želim te upoznati. Želim te osjetiti. Želim shvatiti.
Ako iz nekog razloga imaš potrebu da dotakneš tu životinju,
moraš razumjeti što se događa i u što se upuštaš.
Kad gledate Ocean i Juana
jasno vam je da razumiju morske pse.
Takvih ljudi nema puno.
Razumiju ih umom i srcem, usklađeni su.
S morskim psima i cijelim oceanom.
Kad vidimo tu mladu ženu, kako je mirna s tim velikim životinjama,
i mi počnemo gledati njezinim očima i vidimo ih drugačije.
Mislim da je to dobar način da promijenimo percepciju ljudi.
Žele nam pokazati da se ne moramo bojati životinja.
Žele da ljudi shvate upravo to.
Ona uđe u more…
i zapita se: „Zašto bih se bojala?”
Najčešće ćete uspjeti,
ali nekad nećete.
Neobično je kako balansiramo
između humaniziranja i prikazivanja njihove osobnosti,
koliko su sjajni i da nisu čudovišta,
i toga da su oni vrhunski grabežljivci, nisu psići.
Ako pođe po krivu, to je naša stvar. Na moru smo.
Nitko ne mora znati.
Nemamo djecu.
Ne ugrožavamo ništa osim vlastitih života.
Ja mogu otići bilo kad. Kako ono kažu?
Nije važno koliko godina živiš, nego koliko si proživio.
A ja… Ajme, Shark.
-Sharkey ispušta bojne otrove. -Baš bojne otrove.
Kao da nas podsjeća da je ovdje.
Nadam se da neće nastaviti.
Ako nastavi, morat ću otvoriti prozor.
-Stigli smo, Aloha vrijeme. -To!
Oprostite što kasnimo.
Svaki put si sve veća.
Gledajte što sam donijela. Tetovaže s morskim psima.
-Hvala! -Da.
Možete imati tetovaže kao tata.
Mislila sam da napravimo slatke narukvice.
Kako je morski pas izgubio zube?
Morski psi baš imaju sreće. Nikad ne moraju ići zubaru.
Ocean i Juana sam upoznao kad smo surađivali na jednom malom projektu.
Mislim da sam im se javio nakon samo jednog zarona.
Rekao sam da to želim ponoviti.
Kad plivaš s velikim morskim psom,
osjećaš energiju i prisutnost koje se teško mogu opisati.
Shvaćaš da plivaš s nečim što je u nekom obliku postojalo
prije pojave stabala.
Plivaš s dinosaurom.
Ocean i Juan su u savršenoj formi i vješti
u onome što rade.
Oni to žive.
Mislim da bi za osobu koja to ne živi opasnost bila puno veća.
Iskreno, još uvijek se bojim. Svaki put.
Pred njima je jako važno biti smiren i držati se kao vješti grabežljivac.
Kad ste s njima, nema mjesta za slabost.
Kad susretnem morskog psa, ne poznajem njegovu povijest.
Ne znam kakvo iskustvo ima s ljudima.
To će utjecati na njegov odnos prema meni.
Bože. Ima ih…
Dobro, Kalihi…
Bok, Kalihi!
Kalihi na havajskom znači „rub”.
Pojavila se kad je bila mlada i vrlo moćna.
Zalijetala se u bilo što.
Udarala, grizla.
Puno je intenzivnija od ostalih.
Vrlo je pametna.
Kalihi je izvela nešto što dotad nisam vidjela.
Izronila bi i grizla površinu.
Stvarala je mjehuriće.
Na površini bih bila slijepa.
Puna je iznenađenja.
Način na koji se okreće…
Skoro kao da je naučila moje metode.
Ne znam kako.
Znao sam da zna što radi. Nisam je htio preispitivati.
Nisam joj htio usaditi sumnju.
Ovo nije videoigra.
Nema pauze.
Izazivala je Ocean.
Prihvatiš rizik. Primiš na znanje i ideš dalje.
Morski psi su me svo to vrijeme podučavali.
Oblikovali su moje pokrete u moru,
kao što oblikuju druge životinje.
Prilazili su mi iz različitih kutova.
Pokazali su mi da vole koristiti kamuflažu odozdo.
Ta iskustva su mi pomogla da ih naučim preusmjeriti.
Gurnem prema dolje.
Ispružim lakat.
To je kao prekrasan ples.
Ako želi da joj se morski psi približe, spusti glavu.
Sklupča se.
Ako želiš više prostora, moraš se ispružiti okomito.
Biti izravniji u kontaktu očima.
Pokazati im da si i ti grabežljivac i da si svega svjestan.
Kad moraš ustrajati, ustraješ.
Tako je budna i zna tako puno o njima.
Ja sam iza kamere i ponekad se opustim.
Kad gledaš kroz objektiv, vidno polje ti je ograničeno.
Moram paziti na njega.
Puno me naučila.
O svim vrstama ponašanja.
I kako ih strateški primjenjivati da bi bio siguran.
Ocean je od toga stvorila znanost.
Manja je šansa da će ti prići ako si na dasci ili ako plivaš u društvu.
Ipak, smanjite prskanje i sve drugo čime možete privući pažnju.
Odvajanje ljudi od morskih pasa nije realno.
Puno ljudi želi plivati, surfati i roniti, i sretat će morske pse.
Želim da budu sigurni jer nesreće odmažu mom cilju.
Odmažu očuvanju morskih pasa i narušavaju njihov ugled.
Osjećam moralnu obavezu
da se pobrinem da ljudi budu sigurni i da nauče kako.
Kad je riječ o napadima morskih pasa, u gotovo svim slučajevima,
žrtva nije znala da će je napasti.
Nije imala šanse da izbjegne napad.
Ja mislim da je to što ona radi više predstava nego znanost.
Ja mislim da nije toliko važno jesi li znanstvenik.
Mislim da je važno
koliko vremena provodiš s tim životinjama.
Mislim da dobro razumije ponašanje morskih pasa
jer je s njima provela puno vremena.
No istraživačka zajednica je nimalo ne poštuje.
Nekima se možda čini da to što ona dopušta fotografiranje
i pripovijedanje
nije ponašanje znanstvenika.
No što znanstvenik zapravo radi, osim što pomno promatra i dijeli svoja opažanja?
UREZ, NEDOSTAJE POLUMJESEC, LAGANI LOM
Već 15 godina prikupljamo podatke na terenu.
OVAJ DIO NEDOSTAJE
VIŠE SE NE VIDE OŽILJCI OD LIGNJE
NIKKI / KRALJICA NIKKI
Identificirali smo 300 jedinki.
RILEY / KOA (RATNIK) - MUŽJAK
VIOLET / PUA (CVIJET) - ŽENKA
STIDLJIVA I OPREZNA, PRISTUPA SPORIJE
NIJE JAKO ZNATIŽELJNA
CURLY GIRL / KU'UIPO (DUŠICA) - ŽENKA
ZAKRIVLJENA LEĐNA PERAJA
VOLI ME PRATITI
Meni su oni jedinstveni,
pojedinci,
važni kao i svako ljudsko biće.
OŠTEĆENA LEĐNA PERAJA NA 3/4
TANK / ALI'L (KRALJ) - ŽENKA
Ocean i ja smo počeli surađivati 2006.
Nakon otprilike pet godina pojavila se Roxy.
ROXY / NANI (LJEPOTICA) - ŽENKA
Kad smo je prvi put vidjeli,
imala je svježi prijelom čeljusti koji je izgledao grozno.
SLOMLJENA ČELJUST
Osjećao sam njezinu bol.
Vidio sam po tome kako je plivala.
Sjećam se da sam je snimio
i svi su rekli da je čudovište, da je odvratna.
Nije ona čudovište.
Čudovišta su ljudi koji su joj to učinili.
Zamislite da vama tako slome čeljust.
Zamislite kako bi vam bilo jesti.
Najlakše joj je jesti
ribu koja je već ulovljena ili mrtva.
A takva se uglavnom nalazi na udici ili u mreži.
Nije joj lako. A tu je i oznaka za satelitsko praćenje.
Zbog nje se zaplete češće od drugih životinja.
Kad uklanjamo najlon i ostalo s drugih morskih pasa,
oni samo odu.
Ali Roxy čistimo već godinama
i znam da nas prepoznaje.
Ja uz nju vežem puno emocija.
U 1999. godini sam slomio kralježnicu u nesreći na penjanju.
Uže je puklo, pao sam s 15 metara visine.
Kad ti netko kaže da više nećeš hodati…
Svašta se promijeni, zar ne?
Vrijedi li uopće ići dalje?
Puno vremena provodim s Juanom i vidim koliko ga leđa bole, stalno.
Vidim da se njih dvoje razumiju i povezuju na drugačijoj razini,
jer oboje stalno trpe bol.
Prekrasno je gledati njihovu interakciju.
Lakat bi trebao biti ispružen, ali…
Ponekad sam tako opušten da ga pustim da se savije.
Ne razumijem kako se ljudi ophode prema životinjama.
U tom trenutku shvatiš
da su one zaista nezaštićene.
Ovdje nije bilo zakonskih posljedica za ubojstvo morskog psa.
Na Havajima je pronađeno skoro 100 mladih mrtvih čekićara.
Najvjerojatnije su uginuli kad su se uhvatili u ribarsku mrežu.
Nisu zaštićeni od nepotrebnog ubijanja.
Kao što je ribolov morskih pasa.
Ubiješ morskog psa kao što je Roxy.
Slomiš mu čeljust, izvučeš ga iz mora,
samo zbog fotografije.
Osjećam se…
Ne ide mi baš najbolje kad trebam pretočiti osjećaje u riječi.
Naravno, pukne ti srce. To je patnja.
U ovom trenutku
populacije većine velikih vrsta morskih pasa spale su na manje od deset posto.
PEDESETOGODIŠNJI PAD
IZUMIRANJE
Svi se nalaze na rubu izumiranja.
Dobro, gdje se nalazimo?
Ovdje.
A gdje ćemo…
Ribarnica.
A kad sam saznala za rezanje peraja…
i da su populacije morskih pasa desetkovane
zbog te rasipničke juhe, raspalila sam se.
Morski pas…
Ubijaju ih u zemljama diljem svijeta,
daleko od očiju, daleko od srca.
Znate li o kojoj je vrsti riječ? Je li ovo kitopsina?
Čak i da nisu ključna vrsta koja je tako važna za morske ekosustave,
ubiti životinju zbog manje od dva posto tijela…
Zašto bi itko to učinio zbog zdjele juhe?
Što je najveći problem?
Najveći problem koji sam osobno vidio je istrebljivanje morskih pasa.
To je problem.
Kako poslati tu informaciju u svijet? Slikama.
Iskoristit ću svoj izgled.
Izložit ću se zbog višeg cilja.
Ljudi prvo gledaju, a tek onda slušaju.
Privlačimo pažnju.
A onda možemo prenijeti poruku.
100 MILIJUNA UBIJENIH GODIŠNJE!
To je definitivno moj cilj.
Ovo je na malo i događa se svaki dan.
Tim slikama možemo doprijeti do puno više ljudi
nego bilo čime što smo dosad radili.
To je prilika da dopremo do cijele javnosti.
280 000 UBIJENIH NA DAN
NE BOJTE SE MORSKIH PASA, NEGO ZA NJIH
S.O.S. SPASITE MORSKE PSE! BRZO!
NIKAD VIŠE
DA JE BAR NEKI UGRIZE
Ja kao žena dobivam drugu vrstu pažnje.
I puno više kritika.
NAGRADA ZA GLUPAČU DANA
Neće se svi složiti s tobom.
ZANIMAJU TE SAMO SELFIJI. PUSTI IH NA MIRU.
Ratnici za tipkovnicama, milijunima kilometara daleko.
JEDNOM NEĆE IMATI TOLIKO SREĆE
Pišu mi da ću poginuti.
„Hvala. I ja vama želim lijep dan i dug život.”
VRHUNSKI GRABEŽLJIVCI KAO IG-MODA
POKAZUJE GUZICU
Ljudi komentiraju moj izgled ili pristup očuvanju.
Izazivam ih da budu bolji.
IGRA SE VATROM - LOŠA IDEJA - PRESTANI
Tako je kako je.
S tim moramo raditi, zar ne?
Znali smo da moramo poduzeti ekstremnije korake da se riješimo sranja.
Ralje.
Najveći univerzalni strah od morskih pasa.
To je uvijek slika velike bijele psine.
Htjeli smo snimiti sliku
koja bi pokazala povezanost čovjeka i velike bijele psine.
„Anti-Ralje”.
Na Havajima se oni pojave svake godine,
ali ih se rijetko vidi.
Kao oceanski jednorog.
Rijetko se vide.
A još rjeđe si u moru i neki ti priđe.
Na svijetu postoji tek nekoliko mjesta gdje se nalaze i s njima se može roniti.
Jedno je Guadalupe.
GUADALUPE, MEKSIKO
Prvi put ronim s velikim bijelim psinama.
Struja nosi mamac u ovom smjeru.
Morski pas bi trebao doći iz tog smjera.
A on se pojavi iz smjera pramca.
Oči su mu otvorene, gleda svaku osobu u oči.
I onda zaroni.
Pa opet izroni s dna, tako brzo.
Poput bijele mrlje. Bum!
Tada sam shvatio da, kad bi oni htjeli ljude,
ne bismo imali šanse.
Morski psi ne bi grizli ljude. Ljudi bi nestajali.
Prvi put u životu odlučila sam da ću početi promatrati
ponašanje određene vrste morskog psa.
Iz kaveza.
Promatrati njihovu međusobnu interakciju.
Njihove razgovore.
I učiti jezik.
Donekle sam bila nervozna, ali više uzbuđena.
Osjetila sam da sam spremna.
Učila sam, promatrala, primijetila da sam zapela
i propustila jednoga sa strane.
Jesam li zasigurno znala što će se dogoditi kad izađem iz kaveza?
Ne.
A onda sam ugledala prekrasnu jedinku.
Najdominantniju ženku u području.
Njezina znatiželja je bila poprilično izražena.
Gledala me.
Možda ovo nije pravi izraz, ali to je djelovalo gotovo kao poziv.
Do tog dana nitko nije ostvario takvu interakciju s velikom bijelom psinom.
To je bio taj trenutak „anti-Ralje”.
Dali smo snimku GoProu i oni su je objavili u svrhu očuvanja.
GOPRO: OCEAN RAMSEY I VELIKA BIJELA PSINA
Tada se sve promijenilo.
-Ocean Ramsey. -Ocean Ramsey.
-Zove se Ocean? -Ocean.
Neustrašiva žena koja pliva s velikim bijelim psinama.
Ta žena pliva s velikom bijelom psinom.
Ne!
To je divovski morski pas.
Ne znam je li morski pas sretan.
Velike bijele psine su naprosto neshvaćene.
Kao sve razumne osobe, ona s njima pliva.
Da igramo Pogodi tko i da pored tebe stavim bilo koje dvije osobe,
nitko ne bi rekao da si ti plivala s psinom.
Zajednica je počela rasti.
Pojavile su se i poslovne prilike
za pasivno podizanje svijesti.
A to je jako dobro za morske pse.
Sada sve više ljudi želi istraživati i saznati više o ponašanju morskih pasa.
A mi im pomažemo da ih upoznaju.
Uđite. Samo ostanite blizu broda.
I da budu sigurni.
Najljepše je kad nekoga osnažite osobnim iskustvom iz prve ruke.
Da mogu reći da su bili u moru s morskim psom i da je bilo prekrasno.
Da nauče cijeniti ono što morski pas jest
i da ih to nadahne da ih zaštite.
Najteže je postići ravnotežu.
Moramo zaštititi te životinje.
Ali ja sam vidio što ta životinja može učiniti čovjeku.
SJEVERNA OBALA, OAHU, HAVAJI 2015.
Jutros su svi na oprezu na popularnom mjestu za surfanje u Oahuu.
Ovaj put je 25-godišnji surfer u kritičnom stanju
nakon napada morskog psa.
Colin Cook je surfao kod Sjeverne obale Oahua,
a onda se iznenada pojavio morski pas.
Dan je bio prekrasan.
PROIZVOĐAČ DASAKA
More je bilo bistro i primamljivo.
Bio sam ondje već nekoliko sati.
Sjećam se da sam mislio da bih trebao uloviti val.
Nešto me niotkud udarilo i povuklo pod vodu.
Otvorio sam oči pod vodom i shvatio da me za nogu drži veliki morski pas.
Uspio sam se osloboditi i izroniti.
Nedostajao mi je vrh ovog prsta.
Ova tri prsta su visila sa strane. Pomislio sam da je to sve, da sam dobro.
A onda sam pogledao prema nozi, koje nije bilo.
Tada sam shvatio da sam gotov, mrtav.
Osjetio sam da moram biti ondje.
Ne znam koliko ću moći govoriti o tome,
ali morski pas mu je nogu odgrizao ovdje.
Vezica je bila na gležnju.
Zbog položaja ugriza
i toga što se Colin popeo na dasku,
kad sam ja stigao, morski pas ga je navlačio za vezicu.
Osvrnuo sam se i čuo: „Drži se, stižem!”
Keoni je veslao na SUP-u.
Ocean i Juan su rekli da tigrasti ima silnu snagu kad se kreće unaprijed.
No ako promaši, treba mu deset do 12 sekundi da se okrene.
Udario sam ga svom snagom.
Pokušao sam ga gurnuti prema dolje.
Čim sam ga udario i znao da će promašiti,
bacio sam veslo i podigao ga na leđa.
Počeli smo veslati.
U meni skoro više nije bilo života.
Teško sam disao…
Sjećam se da sam Keoniju govorio posljednje želje.
Rekao je: „Stari, reci mojoj mami da je volim.”
Otad smo bliski.
Dijelimo jedinstvenu povezanost.
On mi je neka vrsta junaka.
Cooka je na obalu izvukao prijatelj.
Lijevu nogu su morali amputirati i izgubio je dijelove dva prsta,
ali još je živ.
Keoniju Bowthorpeu dodijelili su medalju Carnegie.
Ta se medalja dodjeljuje onima koji su izrazito ugrozili život
da bi spasili drugu osobu.
To je prekrasna priča o junaku.
Imam osjećaj da mi je srce zdrobljeno.
To je tragedija.
Nemam izbora, moram potražiti dobro u svakoj situaciji.
A dobro je što se to događa tako rijetko.
Morski psi svaki dan plivaju pored surfera, plivača i ronioca.
Da nas gledaju kao prirodni plijen…
takvi incidenti bi se događali stalno.
A ipak su tako rijetki.
Imam osjećaj da moj posao nije samo zaštita ljudi od morskih pasa…
nego i zaštita morskih pasa od ljudi.
Prolazim kroz razdoblja u kojima upoznam neke jedinke,
pa ih onda nekoliko godina ne vidim.
Pitaš se jesu li se ulovili na udicu, slomili čeljust ili se zapleli u mrežu.
Jesu li mrtvi?
Dugo nismo vidjeli Roxy.
U želucu je imala udicu s užetom.
Nisam ga mogla prerezati jer je svaka napetost izazivala vidljivu bol.
To mi je slomilo srce.
Vidjelo se da je jako slaba.
Mislio sam da se vjerojatno neće izvući.
Bar sam se mogao oprostiti.
Najviše sam se bojala za morske pse
u koje sam se već pojedinačno zaljubila.
Moramo učiniti nešto da ih spasimo.
NIKAD VIŠE. ZABRANIMO LOV NA MORSKE PSE NA HAVAJIMA
Pokušali smo se izboriti za zakon
i promjenu politike.
Da ih u potpunosti zaštitimo od nepotrebnog ubijanja na Havajima.
Slijedi prijedlog zakona HB1734.
Zaštita života u moru.
Dug je.
VLADA DRŽAVE HAVAJI, HONOLULU 2016.
-Možete li govoriti u mikrofon? -Oprostite. Čujete li me?
Zapostavili smo sve drugo u životu.
Dobro. Nastavljamo strategiju za društvene mreže.
Ne moram ni spavati. Moramo ovo obaviti i privući što više medija.
Ja sam Ocean Ramsey, znanstvenica koja proučava i štiti morske pse.
Morski psi su ključni za zdravlje i ravnotežu morskih ekosustava.
Trebaju i zaslužuju zaštitu.
Mislim da ona razmišlja kao morski pas. To je kompliment.
Zauzmite se za morske pse i birajte lokalnu vlast koja će ih zaštititi.
Bok, djeco.
Bili smo aktivni u zajednici i poticali bombardiranje političara.
Tužna je stvarnost da svake godine ubiju više od 100 milijuna morskih pasa.
Zašto da ih štitimo? Zašto nam trebaju?
Ako ih uklonimo iz oceana, sve će se raspasti.
Oceani proizvode 70 posto zraka koji dišete.
A morski psi su ključni za zdravlje morskog ekosustava.
Ako želimo ostvariti promjenu
u potrebnom roku,
zaista moramo surađivati.
Moramo djelovati kao tim.
Kod nas na Južnom Mauiju dogodio se niz napada.
Veći broj slučajeva vjerojatno je uzrokovao
veći broj ljudi koji provode vrijeme u moru.
Ja sam Juan Oliphant, borac za zaštitu…
Nismo išli samo Juan i ja,
nego cijeli niz ljudi iz zajednice.
Sjedište Vlade države Havaji. Soba 312. Nadam se da možete doći.
Morski psi će izumrijeti bez naše zaštite.
Bilo je incidenata kad su ulovljene morske pse vješali na ulične znakove.
Za vrat.
Slali smo svjedočanstva putem interneta.
PODUPIREM HB1734, MORSKI PSI I RAŽE
Putem raznih organizacija s kojima surađujemo.
MOLIMO VAS, ZAŠTITITE IH
Tako je aktivna na brojnim platformama.
Teško ju je pratiti.
Neće se svatko složiti s vama.
Među morskim psima i ribarima vlada velika konkurencija.
Neki ribari su se stalno protivili.
Ne vjerujem da je lov morskih pasa veliki problem na Havajima.
To nije istina.
Izaziva kaos.
Bilo je zlonamjernih i namjernih ubijanja.
-Je li to samoobrana? -O tome bi se dalo raspravljati.
Ne. Moramo učiti od prirode.
Koje ste akademske članke objavili?
Vaša web stranica je vrlo komercijalne prirode.
Podcjenjuju Ocean i njezinu čvrstinu.
Protivimo se ovom zakonu.
Ja ga potpuno podržavam.
Protivim se ovom zakonu.
Ja sam ovdje da bismo u potpunosti zaštitili manō.
Ulagali smo toliki trud.
Ali nismo uspijevali.
Iz godine u godinu.
Tada bih vidio njezine najmračnije faze.
Bude druga osoba.
Njezin pogled na svijet se promijeni i bude puno negativnija.
Ne zna stati.
Radom će se otjerati u smrt.
Znam da se bori s nečim što je teško.
Kad je riječ o tome, ne otvara se ni meni.
Ne znam zašto.
Definitivno sam bila u dubokoj depresiji.
Smiješno je što se osjećam loše zbog toga
jer imam puno prilika i događa mi se svašta dobro.
Svatko ima svoje borbe.
Htio sam osjećati da sam s njom u tim trenutcima.
Bez njega ne bih mogla ovo raditi.
Mislim da me on jedini razumije.
Uz sve što smo zajedno proživjeli samo smo postali jači.
Do 2019. smo već četiri godine radili na usvajanju tog zakona.
Sljedeći rok za ponovni prijedlog zakona bio je krajem tjedna.
Znali smo da nam opet nedostaje podrške političara.
I onda se dogodilo.
WAIKIKI, OAHU, HAVAJI 18. SIJEČNJA 2019.
Čuli smo da se jedan kit nasukao na greben u Waikikiju.
Mrtvi kit.
Odmah mi je sinulo
da će lešina kita privući morske pse.
Bili smo u moru i promatrali tigraste morske pse.
U jednom trenu su nestali.
Sve je utihnulo.
Ali čula sam glasanje dupina.
I vidjela bljeskove u dubini.
A onda se iz dubine…
pojavila ogromna velika bijela psina.
Bože!
Bila je ogromna. Duža od šest metara.
Juan joj je uspio prići jako blizu.
Pokušavala je progutati što više kitovog mesa.
Komadići kitovog mesa
su joj izlazili kroz škrge.
Bilo je nadrealno.
Nemoguće je riječima opisati to iskustvo.
Onda je otišla ravno do broda.
Zvučalo je kao da metal struže po metalu. Tad smo shvatili koliko je ta koža debela.
Puno je ljepše nego što sam mogla zamisliti.
S njom je osjećaj drugačiji.
Ne osjećam potrebu za disanjem.
Emocije i povezanost koje osjećam…
Nevjerojatne su.
Ovo je moja zadaća.
Zbog ovoga živim.
Ovo nije film. Ovo je stvarnost.
Bijela psina od šest metara.
Najveća zabilježena velika bijela psina na svijetu.
I najstarija, 50 godina.
Ogromni morski pas se ovaj tjedan pojavio kod Oahua.
Ocean Ramsey je plivala pored njega.
Ramsey putuje i proučava morske pse…
Havaji su dobili ogromnu pažnju zbog velikih bijelih psina.
Ogromnu.
Ona to radi da bi pokazala
da nisu svi morski psi smrtno opasni za ljude.
Želi istaknuti potrebu da se te životinje zaštite, a ne proganjaju.
-Mislite li da ima pravo? -Ne.
Bilo je kontroverza, govorili su da ne treba dirati morske pse.
Ne trebate gnjaviti divlje životinje da biste dokazali da nisu opasne.
Gledaj, ne diraj.
Kontroverza je bila dobra jer se vijest zadržala duže.
Morski pas je bio vijest, ali u dobrom kontekstu.
Ljudi su govorili da ih ne treba dirati.
Ljudima je stalo.
U sebi sam mislila: „Ajme, ljudima je stalo do morskog psa.”
Raspravlja se o tome koliko se može približiti velikoj bijeloj psini.
Mislim da morske pse općenito nije briga.
To nije zlostavljanje.
Ne slažem se s tim,
ali razina dobra koje čine
za populaciju i zaštitu morskih pasa…
Mogli bi učiniti i mnogo dobra.
Ljudi svake godine ubiju 70 do 100 milijuna morskih pasa.
Šokantno je što se ubija toliko tih prekrasnih stvorenja.
Alarmantno je.
Posjet morskog psa poklopio se s borbom
za strože zakone o zaštiti mamutskih stvorenja iz mora.
Taj tjedan smo trebali zakazati raspravu o zakonu za zaštitu morskih pasa.
Zaključila sam da sam u formi i da idemo.
VLADA DRŽAVE HAVAJI, HONOLULU 2019.
Ovo je Roxy.
Trenutno pliva sa žicom u grlu.
Mnogi su došli da je upoznaju, vide i zaljube se u nju.
Na mrežama me stalno pitaju je li živa.
Zaista ne znam.
Te životinje će protjerati s planeta,
a onda nema povratka.
Sada je trenutak.
Nikad nećemo imati ovako veliku šansu.
Prestanite ubijati morske pse i počnite iscjeljivati ocean.
Svima zahvaljujem na dolasku.
Kao što vidite, opozicije je malo.
To nije slučajno, nego zato što ste organizirani
i što već dugo radite na tom problemu.
Ako možemo biti otvoreni,
i stvari sagledati iz više perspektiva,
veća je šansa da ćemo pronaći ravnotežu
i povezati se s drugim bićima na ovom svijetu.
Čovjek oduvijek uništava ono čega se boji.
Ulazimo u njihov okoliš.
Taj okoliš je i naš.
No kako da živimo zajedno? To je prava lekcija.
Dobra vijest!
Prijedlog zakona 553,
koji se tiče zaštite morskih pasa,
utvrđuje kazneno djelo namjernog i svjesnog
zarobljavanja, zaplitanja ili ubojstva morskog psa,
u državnim vodama.
Prijedlog zakona 553 sada je Zakon br. 51.
Na Havajima je sada protuzakonito ubijati morske pse.
No, što je još važnije, zakon se već primjenjuje
i može se podijeliti s drugim državama.
Dovoljno je da par ljudi podigne glas i promjene su moguće.
Ovo je Roxy.
Ajme, to!
Kad se vratila,
bili smo tako uzbuđeni i sretni
što je živa, ovdje i dobro.
Nevjerojatno! Što ima, mala?
Obožavam je.
Roxy.
Bili smo presretni što izgleda tako zdravo.
Nešto se dogodilo. Netko joj je pomogao.
Da, žarila je i palila. Bila je super.
Bilo je veliko olakšanje kad smo vidjeli da je tako dobro.
A kad znam da su Roxy, Nikki, Kalihi
i drugi, s kojima smo odrasli i koji su naša obitelj,
sada i službeno zaštićeni,
jako sam sretna.
Mama mi je pomogla da se počnem baviti zaštitom.
Kako je rekla?
Tvoje vrijeme na planetu je ograničeno.
Ostavi ga u boljem stanju nego prije.
Uvijek je to govorila i to me nekako prati.
Razmišljao sam što ja to mogu raditi
da bi svijet bio malo bolji nego prije.
Za mene su to ocean i morski psi.
Bez sumnje.
Da. Malo sam zasuzio.
Danas sam baš emotivan.
Vruće je, zagrijali ste prostor.
Teško je preuveličati važnost toga što rade.
Vaša djeca bi mogla imati
puno lošije uzore.
Ponekad mislim da ljudi žele moj potpis
samo zato što misle da ću poginuti, pa će knjiga vrijediti više.
Nitko ne bi znao za moja postignuća
da nije njegovog nevjerojatnog talenta, vještina i oka.
Colin Cook je preživio napad morskog psa.
Ovo je važan vikend za Cooka. Vratio se u more.
Danas je sjajan dan. Svi su me jako nadahnuli.
Želim upoznati još morskih pasa i istraživati ovaj divan planet.
Rado bih nastavila s tim,
ali nikad ne znaš kad ćeš otići.
Ako me ubije morski pas, uvijek mi je važno istaknuti
da se sama dovodim u te ekstremnije situacije.
Zato nemojte kriviti morskog psa.
HAVAJI SU PRVA AMERIČKA DRŽAVA KOJA JE ZABRANILA UBIJANJE MORSKIH PASA.
NA SVIJETU SE I DALJE GODIŠNJE UBIJA 100 MILIJUNA MORSKIH PASA.
POSVEĆENO JUANOVIM RODITELJIMA, MARLU I RICHARDU OLIPHANTU
KOJI SU PREMINULI ZA VRIJEME SNIMANJA OVOG FILMA.
Prijevod titlova: Jana Bušić